ग्वालियर
ग्वालियर डीबी स्टार
महावीर कॉलोनी में पांच हजार से अधिक लोग निवास करते हैं। इस कॉलोनी में कई खाली प्लॉट पड़े हुए हैं। इन प्लॉटों पर रेत का कारोबार करने वालों ने मंडी खोल रखी है। यहां तड़के ही डंपरों के जरिए रेत लाई जाती है। इसके बाद इन्हें प्लॉटों पर डंप कर दिया जाता है। दिन में सौदेबाजी होने पर ट्रैक्टर-ट्रॉलियों से रेत का परिवहन किया जाता है। एक शिकायत के आधार पर डीबी स्टार टीम ने मामले की पड़ताल की, तो खुलासा हुआ कि इस इलाके में अधिकतर स्थानों पर रेत डंपिंग का कारोबार चल रहा है।
यहां दिनभर जेसीबी मशीनों से ट्रॉलियों में रेत भरी जाती है, जिसके कारण शोर-शराबा बना रहता है। लगभग 50 से 70 ट्रैक्टर-ट्रॉलियों के चक्कर यहां लगते रहते हैं। जब डीबी स्टार की टीम इस कारोबार को कैमरे में कैद रही थी, उसी समय वहां गोला का मंदिर थाने से एक सिपाही पहुंचा। उसने डंपर को रेत खाली करते देखा। इसी दौरान एक व्यक्ति आया और उसने सिपाही से हाथ मिलाया, जिसके बाद सिपाही वहां से चला गया।
mai_Deva mai_Deva hin_Deva hin_Deva